Cyril moet self opdok vir dié appèl-aansoek | Netwerk24
Deur Tshidi Madia, News 24 18 September 2019 21:00
Pres. Cyril Ramaphosa is beveel om die koste te betaal van 'n appèlaansoek teen 'n hooggeregshofbevel wat verband hou met die hersiening van kabinetaanstellings.
Die saak hou verband met die DA se aansoek in 2017 in die hooggeregshof in Pretoria ná voormalige pres. Jacob Zuma se berugte middernagtelike kabinetskommeling waarin Pravin Gordhan, toe minister van finansies, en sy adjunk, Mcebisi Jonas, afgedank is.
Die DA het die grondwetlike geldigheid van die skommeling in die hof betwis en die rekord van die besluitneming geëis. Die party wou die rekord van besluite oor kabinetskommelings openbaar laat maak. Die DA het die hooggeregshofbevel in sy guns bekom.
Nadat Ramaphosa aan bewind gekom het, het hy die saak na die konstitusionele hof geneem om duidelikheid te kry of reël 53 van die uniforme reëls van die hof van toepassing op uitvoerende besluite is.
Hoofregter Mogoeng Mogoeng het beslis dit is nie in die belang van geregtigheid om appèl toe te staan nie.
Die regter het beslis dat wanneer die president se besluite oor kabinetskommelings weer bevraagteken word, dit in 'n hof betwis kan word waarin die grondwetlike hof leiding sal gee.